У С Т А В

НА НАРОДНО ЧИТАЛИЩЕ „ПРОСВЕТА - 1910“

гр.Глоджево, ул.“Димитър Благоев“ № 75

e-mail: prosveta\_2@abv.bg

**I.ГЛАВА ПЪРВА :** ОБЩИ ПОЛОЖЕНИЯ

**Чл.1** С този устав, съобразен със Закона за народните читалища, се уреждат основните положения на вътрешно нормативната уредба на Народно Читалище „Просвета - 1910“, в зависимост от специфичните условия, при които се развива неговата дейност.

**Чл.2 (1)**  Народно читалище „Просвета - 1910“ гр.Глоджево е традиционно самоуправляващо се културно – просветно сдружение на жителите от гр. Глоджево, което изпълнява и държавни културно-просветни задачи. В неговата деъност могат да участват всички физически лица без ограничения и без оглед на възраст, пол, политически и религиозни възгледи, и етническо самосъзнание.

**(2)** Читалището е юридическо лице с нестопанска цел с наименование „Просвета - 1910“. То е създадено и функционира на основание на Закона за народните читалища, Закона за юридическите лица с нестопанска цел и този устав.

**(3)** Народно читалище „Просвета - 1910“ има за седалище гр. Глоджево, община Ветово, където се намира и адреса на управлението му: обл.Русе, община Ветово, гр.Глоджево, ул.“Димитър Благоев № 75.

**Чл.3** НЧ „Просвета - 1910“ гр. Глоджево поддържа отношения на сътрудничество и координация с държавните и общински органи на управление, като участва най-активно в организацията и провеждането на общоградски и общински културно-просветни прояви, съобразява своята дейност със стратегията на община Ветово в областта на културата.

**Чл.4** НЧ“Просвета - 1910“ гр.Глоджево провежда своята културно-просветна дейност във взаимодействие с учебните заведения, обществените и стопански организации и фирми от гр.Глоджево, които извършват или подпомагат на културната дейност.

**II. ГЛАВА ВТОРА :** ЦЕЛИ И ЗАДАЧИ

**Чл.5 (1)**Основната цел на читалището е да задоволява потребностите на гражданите, свързани със:

1.развитие и обогатяване на културния живот, социалната и образователна дейност в града;

2.запазване на обичаите и традициите на населението от района и града;

3.разширяване знанията на гражданите и приобщаването им към ценностите и постиженията на науката, изкуството и културата.

4.възпитаване в дух на демократизъм, родолюбие, толерантност и общочовешка нравственост;

5.възпитаване и утвърждаване на национално самосъзнание;

6.осигоряване на достъп до информация.

**(2)**За постигане на целта по ал.1, читалището извършва следните основни дейности;

1.поддържа общодостъпна библиотека с читалня, както и създаване и подържане на електронни информационни мрежи;

2.подпомага любителското художествено творчество на колективи и изпълнители, съобразно условията и възможностите на читалището;

3.организира школи, кръжоци, курсове, клубове по интереси, празненства, концерти, чествания, конкурси и младежки дейности;

4.предоставя компютърни и интернет услуги;

5.извършва допълнителни дейности и услуги, свързани с предмета на основната му дейност, които не противоречат на Закона за народните читалища, Закона за юридическите лица с нестопанска цел и този устав, като използва приходите от тях за постигане на определените в устава му цели.НАРОДНО ЧИТАЛИЩЕ „Просвета -1910“ гр.Глоджево **не разпределя печалба!**

**Чл.6.** Читалището няма право да предоставя собствено или ползвано от него имущество възмездно или безвъзмездно:

1.за хазартни игри и нощни заведения;

2. за дейност на нерегистрирани по Закона за вероизповеданията религиозни общности и юридически лица с нестопанска цел на такива общности;

3.за постоянно ползване от политически партии и организации;

4.на председателя, секретаря, членовете на настоятелството и проверителната комисия и на членовете на техните семейства.

**Чл.7.** Читалището може да се съюзява с други читалища за защита на своите интереси, за провеждане на съвместни дейности и инициативи при условията и по реда на Закона за народните читалища.

**III. ГЛАВА ТРЕТА:** ЧЛЕНСТВО В ЧИТАЛИЩЕТО

**Чл.8.(1)** Членството в читалището е свободно за всички дееспособни граждани без ограничения, щом те работят за постигане на целите на читалището и защитават неговите интереси.

**(2)** Членовете на читалището са индивидуални, колективни и почетни.

1. Индивидуалните членове са български граждани. Те биват действителни и спомагателни:

1.1 ДЕЙСТВИТЕЛНИТЕ ЧЛЕНОВЕ са лица, навършили 18 години, които участват в дейността на читалището, плащат редовно годишния си членски внос определен с решение на Общото събрание и имат право на глас да избират или да бъдат избирани.

1.2 СПОМАГАТЕЛНИ ЧЛЕНОВЕ са лица под 18 год. Те нямат право да избират и да бъдат избирани и имат съвещателен глас.

2. Колективните членове съдействат за осъществяване целите и задачите на читалището, подпомагат неговата дейност, поддържането и обогатяването на материалната му база и имат право на 1 глас.Колективни членове могат да бъдат: професионални организации; стопански организации; търговски дружества; кооперации и сдружения; културно-просветни и любителски клубове и творчески колективи.

3. Почетни членове могат да бъдат български и чужди граждани с изключителни заслуги към читалището.

**Чл.9**  Членовете на читалището имат право да:

1.избират ръководни органи и да бъдат избирани в тях;

2.получават информация за решенията на Настоятелството;

3.участват в обсъждане на дейността на читалището.

**Чл.10.** Членовете на читалището са длъжни;

1.да плащат редовно членския си внос;

2.да спазват устава на читалището и решенията на неговите членове;

3. да участват в дейността на читалището;

4.да опазват имуществото и доброто име на читалището, както и да не уронват неговия престиж.

**Чл.11.** Членството в читалището може да се прекрати;

1.по собствено желание чрез подаване на заявление до Настоятелството на читалището;

2.при не плащане на членски внос за срок по-дълъг от една календарна година;

3. при не спазване на Устава на читалището и уронване на доброто име на читалището;

4.при системно неизпълнение на задължението за участие в дейността на читалището;

5.при смърт.

**IV.ГЛАВА ЧЕТВЪРТА:**  УПРАВЛЕНИЕ

**Чл.12.**Органи на управление на читалището са:

1.Общо събрание

2.Настоятелството

3.Проверителна комисия

**Чл.13.(1)** Върховен орган на читалището е **общото събрание.**

**(2)**Общото събрание на читалището се състои от всички членове на читалището, имащи право на глас.

**Чл.14.(1)** ОБЩОТО СЪБРАНИЕ:

1.изменя и допълва устава

2.избира и освобождава членовете на Настоятелството, Проверителната комисия и Председателя;

3.приема вътрешните актове, необходими за организацията на дейността на читалището;

4.изключва членове на читалището;

5.определя основни насоки на дейността на читалището;

6.взема решение за членуване или за прекратяване на членството на Читалището в читалищно сдружение;

7.приема бюджета на читалището и годишния отчет за цялостната дейност;

8.определя размера на членския внос;

9.отменя решения на органи на читалището;

10.взема решение за прекратяване на читалището;

11.взема решение за отнасяне до съда на незаконосъобразни действия на ръководството или отделни читалищни членове.

**(2)**Решенията на общото събрание се вземат с явно гласуване и са задължителни за другите органи на читалището.

**Чл.15 (1)** Редовно Общо събрание на читалището се свиква от Настоятелството веднъж годишно. Отчетно-изборно събрание се свиква на три години. Извънредно Общо събрание може да бъде свикано по решение на Настоятелството, по искане на Проверителната комисия или на една трета от действителните членове на Читалището.

**(2)** Поканата за събрание трябва да съдържа дневния ред, датата, часа, мястото на провеждане то му и кой го свиква.Тя трябва да бъде получена срещу подпис или връчена не по късно от 7 дни преди датата на провеждането .В сръщия срок в читалището и библиотеката и на други общодостъпни места трябва да бъде залепена поканата за събранието.

**(3)**Общото събрание е законно, ако на него присъстват най- малко половината от имащите право на глас членовена Читалището. При липса на кворум, събранието се отлага с един час.Тогава събранието е законно, ако на него рисъстват не по малко от една трета от членовете при редовно общо събрание и не по-малко от половината плюс един от членовете при извънредно общо събрание.

**(4)**Решенията по чл.15, ал.1, т.1,4,9,10 се вземат с мнозинство най-малко две трети от всички членове.Останалите решения се вземат с мнозинство повече от половината от присъстващите членове.

**(5)**Две трети от членовете на общото събрание на читалището могат да предявят иск пред Русенски окръжния съд за отмяна на решение на общото събрание, ако то противоречи на закона или устава. Искът се предявява в едномесечен срок от узнаването на решението, но не по- късно от една година от датата на вземане на решението.

**(16)**Изпълнителен орган на читаището е **настоятелството,** което се състои от седем членове, избрани за срок до 3 години.Същите не трябва да имат роднински връзки по права и съребрена линия до четвърта степен.

**Чл.17.(1)** НАСТОЯТЕЛСТВОТО:

1.свиква Общото събрание;

2.осигорява изпълнението на неговите решения;

3.подготвя и внася в Общото събрание проект за бюджет на читалището и утвърждава щата му;

4.подготвя и внася в Общото събрание отчет за дейността на читалището;

5.утвърждава текущите планове за работата на читалището.

6.назначава секретаря на Читалището и утвърждава длъжностната му характеристика;

7. грижи се за стопанисване на земеделската земя и взема решение за отдаване под наем или аренда;

8. приема нови членове на читалището въз основа на подадено заявление;

9.взема решение за морално и материално стимулиране в рамките на възможностите от общия консолидиран бюджет на читалището проявили се читалищни служители или членове, допринесли за обогатяване дейността или постигнати резултати;

10.предлага годишния членски внос;

11.провежда най – малко 4 заседания годишно.Те са редовни, ако на тях присъстват повече от половината от членовете;

12.настоятелството само определя реда на своята работа.

**(2)**Настоятелството взема решения с мнозинство повече от половината на членовете му.

**Чл.18.(1)** Председателят на Читалището е член на Настоятелството и се избира от Общото събрание за срок от 3 години

**(2)**ПРЕДСЕДАТЕЛЯТ:

1. организира дейността на Читалището, съобразно закона Устава и решенията на Общото събрание;

2. представлява читалището;

3. свиква и ръководи заседанията на Настоятелството и председателства Общото събрание;

4. отчита дейността си пред Настоятелството и Общото събрание;

5. Сключва и прекратява трудовите договори със служителите, съобразно бюджета на Читалището и въз основа Решение на Настоятелството.

**Чл.19.(1)** СЕКРЕТАРЯТ на читалището;

1.организира изпълнението на решенията на настоятелството, включително решенията за изпълнението на бюджета;

2. организира текуща основна и допълнителна дейност;

3. отговаря за работата на щатния и хонорувания персонал;

4.представлява читалището заедно и поотделно с председателя.

**(2)** Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

**Чл.20.(1)** ПРОВЕРИТЕЛНАТА КОМИСИЯ се състои от трима члена и се избира за срок до три години.

**(2)** Членовете на Проверителната комисия не могат да бъдат лица, които са в трудовоправни отношения с Читалището или са роднини на членове на Настоятелството, на председателя или секретаря по права линия, съпрузи, братя, сестри и роднини по сватовство от първа степен.

**(3)**Проверителнта комисия осъществява контрол върху дейността на Настоятелството, председателя и секретаря на читалището по спазване на закона ,Устава и решенията на Общото събрание. Тя сама определя правилата на своята работа. Председателя на проверителната комисия участва в работата на Настоятелството без право на глас.

**(4)** При констатирани нарушения, Проверителната комисия уведомява Общото събрание, а при данни за извършени престъпления и органите на прокуратурата.

**Чл.21.** Когато поради смърт, трайна физуческа невъзможност или подаване на оставка Председателят на читалището престане да изпълнява задълженията си или порди същите причини Настоятелството или Проверителната комисия останат с по-малко членове от предвидените в чл.16 и чл.20, в срок от 2 месеца Общото събрание избира нов Председател или се попълва състава на съответния орган.

**Чл.22.** Не могат да бъдат избирани за членове на настоятелството и на проверителната комисия, и за секретари, лица които са осъждани на лишаване от свобода за умишлени престъпления от общ характер.

**Чл.23.(1)** Членовете на настоятелството, включително председателят и секретарят, подават декларации за липса на конфликт на интереси и че не са „свързани лица“ по смисъла на § 1от ДР на Закона за продотвратяване и разкриване на конфликт на интереси, по реда и при условията на същия.

**(2)** Декларациите се обявяват на интернет страницата на читалището.

**IV.ГЛАВА ЧЕТВЪРТА:** ИМУЩЕСТВО И ФИНАНСИРАНЕ

**Чл.24.**  Имуществото на читалището се състои от право на собственост и от други вещни права, вземания, ценни книжа, други права и задължения.

**Чл.25.(1)** Читалището набира средства от следните източници:

1. членски внос.
2. културно-просветна и информационна дейност.
3. субсидии от държавния и общински бюджет.
4. Наеми от движимо и недвижимо имущество.
5. дарения и завещания.
6. други приходи.

**(2)** Сумите от дарение се изразходват според волята на дарителите или по решение на Настоятелството, ако няма налице волеизявление.

**Чл.26** Читалището не може да отчуждава недвижими вещи и да учредява ипотека върху тях. Движими вещи могат да бъдат отчуждавани, залагани, бракувани или заменени с по-доброкачествени само по решение на настоятелството.

**Чл.27.**  Читалищното настоятелство изготвя годишния отчет за приходите и разходите, който се приема от общото събрание.

**Чл**.**28 (1)** Председателят на читалището ежегодно в срок до 15 ноември е длъжен да представи на кмета на общината предложение за дейността на читалището през следващата година.

**(2)** Председателят на читалището представя ежегодно до 31 маре пред кмета на общината и общинския съвет доклад за осъществените дейности в изпълнение на програмата и за изразходваните от бюджета средства през предходната година.

**Чл.29.** Счетоводната отчетност се води в пълно съответствие със Закона за счетоводството, подзаконовите документи по нея и приложимото действащо законодателство.

**V.ГЛАВА ПЕТА:** ПРЕКРАТЯВАНЕ НА ЧИТАЛИЩЕТО

**Чл.30.** Читалището може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или по решение на окръжния съд, ако:

1. дейността му противоречи на закона, устава и добрите нрави;

2. имуществото му не се използва според целите и предмета на дейността на читалището;

3. е налице трайна невъзможност читалището да действа или не развива дейност за период от две години;

4. не е учредено по законния ред;

5. е обявено в несъстоятелност.

**Чл.31.(1)** Разпределянето на останалото след удовлетворяването на кредиторите имущество се решава съгласно този устав, доколкото в закон не е предвидено друго. Ако решение не е било взето до прекратяването, то се взема от ликвидатора на читалището.

**(2)**  Ако не съществуват лица по ал.1 или ако те не са определяеми, имуществото преминава върху общината по седалището на читалището. Общината е длъжна да използва полученото имущество за дейност, възможно най-близка до целта на прекратеното читалище.

**(3)** Имуществото по предходните алинеи не може да се разпределя, продава или по какъвто и да било начин да се прехвърля на ликвидатор, назначен извън кръга на лицата по ал.2, с изключение на дължимото им възнаграждение.

**(4)** Лицата, придобили имущество в резултат на извършената ликвидация по ал. 1-3, отговарят за задълженията на читалище до размера на придобитото.

**VI.ГЛАВА ШЕСТА:** ЗАКЛЮЧИТЕЛНИ РАЗПОРЕДБИ

**§ 1.** Читалището се нарича Народно читалище „Просвета – 1910“

**§ 2.** Читалището има свой кръгъл печат с надпис Народно читалище „Просвета -1910“.

**§ 3.** Празникът на Читалището е деня на св. Параскева/ последната събота от месец октомври/.

**§ 5.** За всички неуредени в този устав отношения се прилага Законът за народните читалища, Законът за юридическите лица с нестопанска цел и действащите в страната нормативни документи.

**Читалищно настоятелство**

1. Зеким Али Сефер - председател

2. Бинка Монева Неделчева - член

3. Бюнямин Басриев Джинниев - член

4. Селиме Хюсеин Сейдолкювлиева - член

5. Неджля Мурадова Ризова - член

6. Неделчо Петров Друмев - член

**Проверителната комисия**

1. Юмгюл Шерифова Яшарова - председател

2. Ахмед Хюсеин Чилхасан - член

3. Сема Ружди Гаджал - член

Отчет за работата на читалището през 2019 г.

21.01.2019г.

В деня на родилната помощ по традиция ние от НЧ „Просвета 1910“организирахме празник за жените. Повече от 100 гости уважиха нашата покана , празникът беше открит от секретарката, която поздрави жените и им напомни, че най-голямата радост в живота на една жена е да стане майка. Последва ритуалът с миенето на бебето и даряването на акушерката според старите български традиции. Денят продължи с много танци и настроение.

14.02.2019г. Трифон Зарезан

За четвърта поредна година с конкурс за „Най-добро домашно Глоджевско вино“ отбелязахме празника Свети Трифон Зарезан в НЧ „Просвета 1910“. В него взеха участие над 45 утвърдени производители на бели и червени вина в населеното място. Вината бяха оценени от компетентно жури по критерии; цвят вкус бистрота... За победителите имаше подаръци, грамоти и поощрителни награди.

01.03.2019г. Баба Марта

Ние от читалището изработихме 1 800 саморъчни мартеници които Баба Марта и нейната внучка закичиха на децата от ДГ „ Здравец“ и учениците от СУ „Христо Ботев“.Нагостувахме шивашките цехове, коопераци и магазини.

08.03.2019г.

За 8 –ми март ден на жената организирахме женско парти. Със съдействието на НЧ „Просвета 1910“ гр.Глоджево и Кетството подарихме каранфили на всички присъстващи.Празникът продължи с много танци забавления и томболи.

28.04.2019г.

За Великден с децата от СУ „Христо Ботев“ боядисахме яйца които се включиха майки и самодейци.

30-31.05.2019г.

За празника на града НЧ“Просвета 1910“ организира шах-турнир и колоездене.

01.06.2019г.

За деня на детето децата от ДГ“Здравец“ изнесоха кратка литературно музикална програма за жителите на гр.Глоджево.

01.10.2019г.

Танцова Формация „Шарено хоро“ при НЧ „Просвета 1910“ за 2019 година празнува първи рожден ден. Участниците станаха около 45 души, имахме много изяви: 1. III-ти фолклорен празник в село Бабово „Греяна ракия и зелева чорба от староевремската софра“.

2.II-ри международен фестивал на музикалното и танцово изкуство „Звездите на Егея“ в Гърция – Неи Пори.

3. Взехме участия и в много други места Македония, Турция – Чанаккале. Получили сме много награди, грамоти и дипломи за участие.

01.11.2019г.

За деня на Народните будители 1 ноември читалището организира среща –разговор с пенсионирани педагози и настоящи учители.

15.11. 2019 г.

По инициатива на читалището сформирахме певческа група „Лудогорски гласове“ за български автентичен, турски автентичен фолклор и патриотични песни. Групата работи с много голямо желание. Първата ни цел е да се престави на празника на града.

25-31.12.2019г.

Годината приключихе с новогодишни празници. НЧ“Просвета 1910“ гр.Глоджево организира Коледно – Новогодишно тържество за децата от първи до четвърти клас на които Дядо Коледа раздаде лакомства. С пищна заря и много настроение в навечерието на новата година стотици Глоджевчани излязоха в полунощ край коледната елха, за да отброят заедно последните минути на отиващата си година. И по традидия всички се хванаха на дунавското хоро.

**Културен календарен план за дейността на НЧ“Просвета- 1910“ гр.Глоджево за 2020 г.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Наименование на събитието | | | Време и място | | | Анотация на събитието | | | организатор | |
| Ден на родилната помощ | | | 21.01.2020г. | | | Среща с мед.сестрите | | | читалище | |
| Трифон зарезан | | | 14.02.2020г.  читалище | | | Конкурс  „най-добро Глоджевско вино“ | | | читалище | |
| Баба Марта | | | 01.03.2020г.  ДГ“ЗДРАВЕЦ“  СУ“Хр.Ботев“ | | | Да накичим малки и големи с ръчно изработени мартеници | | | читалище | |
| Великден | | | 19.04.2020г.  читалище | | | Конкурс за яйца | | | читалище | |
| Ден на българската просвета и култура | | | 24.05.2020г.  читалище | | | Поднасяне на венец | | | читалище | |
| Празник на града | | | 30.05.2020г. | | | Шах-турнир | | | читалище | |
| Празник на града | | | 30.05.2020г. | | | Колоездене | | | читалище | |
| Ден на детето | | | 01.06.2020г.  Във фоайето на читалището | | | Изложба на детски рисунки | | | читалище | |
| Летни занимания с деца | | | М.юли-м.август | | | Игри, танци ,шахмат | | | читалище | |
| Ден на будителите | | | 01.11.2020г.  читалище | | | Среща с учители пенсионери | | | читалище | |
| Коледно новогодишно тържество | | | 25-31.12.2020г.  Читалище | | | Посрещане на коледари | | | читалище | |
| Наименование на събитието | | | Време и място | | | Анотация на събитието | | | организатор | | | |
| Ден на родилната помощ | | | 21.01.2020г. | | | Среща с мед.сестрите | | | читалище | | | |
| Трифон зарезан | | | 14.02.2020г.  читалище | | | Конкурс  „най-добро Глоджевско вино“ | | | читалище | | | |
| Баба Марта | | | 01.03.2020г.  ДГ“ЗДРАВЕЦ“  СУ“Хр.Ботев“ | | | Да накичим малки и големи с ръчно изработени мартеници | | | читалище | | | |
| Великден | | | 19.04.2020г.  читалище | | | Конкурс за яйца | | | читалище | | | |
| Ден на българската просвета и култура | | | 24.05.2020г.  читалище | | | Поднасяне на венец | | | читалище | | | |
| Празник на града | | | 30.05.2020г. | | | Шах-турнир | | | читалище | | | |
| Празник на града | | | 30.05.2020г. | | | Колоездене | | | читалище | | | |
| Ден на детето | | | 01.06.2020г.  Във фоайето на читалището | | | Изложба на детски рисунки | | | читалище | | | |
| Летни занимания с деца | | | М.юли-м.август | | | Игри, танци ,шахмат | | | читалище | | | |
| Ден на будителите | | | 01.11.2020г.  читалище | | | Среща с учители пенсионери | | | читалище | | | |
| Коледно новогодишно тържество | | | 25-31.12.2020г.  Читалище | | | Посрещане на коледари | | | читалище | | | |
| Наименование на събитието | | | Време и място | | | Анотация на събитието | | | организатор | | |
| Ден на родилната помощ | | | 21.01.2020г. | | | Среща с мед.сестрите | | | читалище | | |
| Трифон зарезан | | | 14.02.2020г.  читалище | | | Конкурс  „най-добро Глоджевско вино“ | | | читалище | | |
| Баба Марта | | | 01.03.2020г.  ДГ“ЗДРАВЕЦ“  СУ“Хр.Ботев“ | | | Да накичим малки и големи с ръчно изработени мартеници | | | читалище | | |
| Великден | | | 19.04.2020г.  читалище | | | Конкурс за яйца | | | читалище | | |
| Ден на българската просвета и култура | | | 24.05.2020г.  читалище | | | Поднасяне на венец | | | читалище | | |
| Празник на града | | | 30.05.2020г. | | | Шах-турнир | | | читалище | | |
| Празник на града | | | 30.05.2020г. | | | Колоездене | | | читалище | | |
| Ден на детето | | | 01.06.2020г.  Във фоайето на читалището | | | Изложба на детски рисунки | | | читалище | | |
| Летни занимания с деца | | | М.юли-м.август | | | Игри, танци ,шахмат | | | читалище | | |
| Ден на будителите | | | 01.11.2020г.  читалище | | | Среща с учители пенсионери | | | читалище | | |
| Коледно новогодишно тържество | | | 25-31.12.2020г.  Читалище | | | Посрещане на коледари | | | читалище | | |